સરદાર ગુરમિતસિંહની પહોંચ એવા લોકો સુધી છે કે જેઓ પીડિત, લાચાર, અશક્ત અને અન્નના દાણા માટે વલખાં મારે છે. એ તો ઠીક ગુરમિત સિંહ પટના મેડિકલ કોલેજની હોસ્પિટલમાં આવેલા કુખ્યાત બિનવારસી વોર્ડ ખાતે મરવા છોડી દીધેલા લોકોને ભોજન પીરસતાં જોવા મળે છે. અહીં કોઈ સામાન્ય માણસ ઊભો પણ રહી શકતો નથી. ગુરમિત સિંહ આ વોર્ડના લોકોને ભોજન આપે છે એટલું જ નહીં, પરંતુ દર્દીઓ પણ માણસ છે તેવો તેમને અનુભવ કરાવે છે.